**Budapest Főváros II. Kerületi Önkormányzat**

**Gazdasági és Tulajdonosi Bizottság**

**11/2017.**

**JEGYZŐKÖNYV**

**Készült:** a Gazdasági és Tulajdonosi Bizottság 2017. október 25-i rendes ülésén 13:00 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. Földszinti nagytárgyaló hivatalos helyiségében.

**Jelen vannak:** **érkezett**

Őrsi Gergely bizottsági elnök 13:00

Ernyey László bizottsági tag 13:00

Gárdos Pál bizottsági tag 13:00

Fermin Antonio Pineda meghívott

Dr. Láng Orsolya meghívott

Dr. Varga Alexandra meghívott

Pogány Norbert meghívott a 1. napirendi ponthoz

Bese Károly meghívott a 1. napirendi ponthoz

Dr. Tas Krisztián meghívott a 2. napirendi ponthoz

Kuti Anita jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 3 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Ernyey László bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 249/2017.(X.25.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Ernyey László bizottsági tagot bízza meg.

(3 bizottsági tag van jelen, 3 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 250/2017.(X.25.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. Döntés a közút kezelőjének felelősségével kapcsolatos kárigényekről
2. Javaslat a II. Kerületi Városfejlesztő Zrt. Felügyelőbizottsága Ügyrendjének elfogadására
3. Döntés aBudapest II. kerület, 13519/0/A/20 hrsz.-on nyilvántartott helyiség tulajdonosának kérelme ügyében
4. Döntés aBudapest II. kerület, 11591/12/A/2 hrsz.-on nyilvántartott helyiség bérlőjének kérelme tárgyában
5. Döntés a Budapest II. kerület, 13388/0/A/50 hrsz-on nyilvántartott helyiség bérlőjének kérelme ügyében
6. Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására
7. A Budapest II. kerület 52213, 52206 és 52207 helyrajzi számú egyesített ingatlanokon közös tulajdon alapítása *(helyszíni kiosztású)*
8. A Gazdasági és Tulajdonosi Bizottság ügyrendjének elfogadása és a 139/2014.(IV.29.) határozatával elfogadott ügyrendjének hatályon kívül helyezése
9. Kérelem a 14799/0/A/49 helyrajzi szám alatt nyilvántartott, állami támogatással épült szociális lakás bérbe adására **Zárt ülés!**
10. A Budapest II. kerület Lajos u. 18-20. (Bécsi út 17-21.) szám alatti épület üres lakásai bérleti jogának elnyerésére kiírt pályázat elbírálása **Zárt ülés!**
11. Kérelem a 13646/0/A/18 hrsz. alatt nyilvántartott lakás bérbe adására **Zárt ülés!**
12. Kérelem a 11597/0/A/7 hrsz. alatt nyilvántartott lakás bérbe adására **Zárt ülés!**
13. Kérelem a 13674/0/A/56 hrsz. alatt nyilvántartott lakás bérbe adására **Zárt ülés!**

(3 bizottsági tag van jelen, 3 igen, 0 nem, 0 tartózkodás)

**Napirend 1. pont**

Döntés a közút kezelőjének felelősségével kapcsolatos kárigényekről

Előterjesztő: Pogány Norbert, a Környezetvédelmi Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **1/A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 251/2017.(X.25.) határozata**

A Gazdasági és Tulajdonosi Bizottság úgy dönt, hogy a ……………… által az ……………… forgalmi rendszámú gépjármű 2017. szeptember 15-én 15:30 órakor észlelt káreseményével kapcsolatban 2017. szeptember 22-én előterjesztett kárigény jogalapját elismeri, és hozzájárul ahhoz, hogy kárt az önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2017. december 31.

(3 bizottsági tag van jelen, 3 igen, 0 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **2/A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 252/2017.(X.25.) határozata**

A Gazdasági és Tulajdonosi Bizottság úgy dönt, hogy a ……………. által az ……………… forgalmi rendszámú gépjármű 2017. szeptember 21-én 14:56 órakor történt káreseményével kapcsolatban 2017. október 13-án előterjesztett kárigény jogalapját elismeri, és hozzájárul ahhoz, hogy a kárt az önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2017. december 31.

(3 bizottsági tag van jelen, 3 igen, 0 nem, 0 tartózkodás)

Pogány Norbert és Bese Károly meghívottak az ülés hivatalos helyiségéből távoznak.

**Napirend 2. pont**

Javaslat a II. Kerületi Városfejlesztő Zrt. Felügyelőbizottsága Ügyrendjének elfogadására

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 253/2017.(X.25.) határozata**

A Bizottság javasolja a Képviselő-testületnek, hogy a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a., Cg.:01-10-046405) Felügyelőbizottságának Ügyrendjét hagyja jóvá.

**Felelős:** Polgármester

**Határidő:** Soron következő képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

Dr. Tas Krisztián meghívott az ülés hivatalos helyiségéből távozik.

**Napirend 3. pont**

Döntés aBudapest II. kerület, 13519/0/A/20 hrsz.-on nyilvántartott helyiség tulajdonosának kérelme ügyében

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 254/2017.(X.25.) határozata**

A Bizottság úgy dönt, hogy a Budapest Főváros II. Kerületi Önkormányzat a Budapest II. kerület, 13519/0/A/20 hrsz.-ú raktár ingatlan vonatkozásában Budapest Főváros II. Kerületi Önkormányzat, mint eladó és …………… (lakcíme: ………………...), mint vevő között létrejött, 1994. február 21. napján kelt adásvételi szerződés 2./ pontjára figyelemmel ………….. 2017. augusztus 17. napján megküldött levelében előterjesztett kártalanítási igényét nem fogadja el, ahhoz nem járul hozzá.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 90 nap

(3 bizottsági tag van jelen, 3 igen, 0 nem, 0 tartózkodás)

**Napirend 4. pont**

Döntés a Budapest II. kerület, 11591/12/A/2 hrsz.-on nyilvántartott helyiség bérlőjének kérelme tárgyában

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 255/2017.(X.25.) határozata**

A Gazdasági és Tulajdonosi Bizottság úgy dönt, **hozzájárulását adja** ahhoz, hogy a Budapest Főváros II. Kerületi Önkormányzat tulajdonát képező, Budapest II. kerület, 11591/12/A/2 hrsz.-ú, az ingatlan-nyilvántartás szerint 73 m2, a valóságban 67 m2 területű iroda megnevezésű ingatlan tekintetében a ………..Kereskedelmi Korlátolt Felelősségű Társasággal (rövidített elnevezés: ………… Kft., Cg.: …………….., székhely: ……………. adószám: …………….., statisztikai számjel: ……………….., képviseli: ………. és ……….. ügyvezetők együttesen) 2017. augusztus 02. napján kötött bérleti szerződés alapján a **…………………………………. szám alatti cím a bérleti jogviszony fennállásáig a …………….. Kft. székhelyeként a cégnyilvántartásban feltüntetésre kerüljön,** azzal, hogy a felek között fennálló bérleti jogviszony bármilyen jogcímen és okból történő megszűnése esetén a ……………. Kft. köteles intézkedni annak érdekében, hogy a cégkivonatában székhelyként feltüntetett cím - ami megegyezik a bérlemény címével - 15 napon belül a cégnyilvántartásból törlésre kerüljön.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 60 nap

(3 bizottsági tag van jelen, 3 igen, 0 nem, 0 tartózkodás)

**Napirend 5. pont**

Döntés a Budapest II. kerület, 13388/0/A/50 hrsz-on nyilvántartott helyiség bérlőjének kérelme ügyében

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 256/2017.(X.25.) határozata**

A Gazdasági és Tulajdonosi Bizottság úgy dönt, **hozzájárul,** hogy a Budapest Főváros II. Kerületi Önkormányzat tulajdonát képező, Budapest II. kerület, 13388/0/A/50 hrsz alatt nyilvántartásba vett, 13 m2 területű, az ingatlan-nyilvántartás szerint üzlethelyiség megnevezésű ingatlanra a 2009. december 1. napján kötött bérleti szerződés alapján 2019. június 30. napjáig fennálló határozott idejű bérleti jogviszony a bérlő ……………. Kommunikációs Ügynökség Korlátolt Felelősségű Társaság (rövidített elnevezés: …………… Kft., székhely: ……………………. Cg.: ……………………, adószáma: ……………….., statisztikai számjele: ……………….., képviseli: ……………… ügyvezető) 2017. október 17. napján kelt felmondása következtében a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 23. § (1) bekezdés a) pontja alapján, **közös megegyezéssel 2017. október 31. napjával megszüntetésre kerüljön azzal, hogy a ………………. Kft. által befizetett 45.000,-Ft összegű óvadék a határozott idejű, 2019. június 30. napjáig fennálló bérleti jogviszonyból hátralévő időre járó bérleti díj kiesése miatt, mint átalánykár Budapest Főváros II. Kerületi Önkormányzatot illeti meg.**

A bérlő díjfizetési kötelezettsége 2017. október 31. napjáig áll fenn, amennyiben a helyiséget 2017. november 02. napján 10:00 órakor ingóságaitól kiürítve, rendeltetésszerű használatra alkalmas állapotban a II. Kerületi Városfejlesztő Zrt. Önkormányzat megbízásából eljáró képviselője részére birtokba visszaadja, melynek során igazolni köteles hogy a helyiségre bérleti díj, közüzemi díj, késedelmi kamat és egyéb tartozása nem áll fenn.

Ennek eredménytelensége esetén a Gazdasági és Tulajdonosi Bizottság felhatalmazza a Vagyonhasznosítási és Ingatlan-nyilvántartási Osztályt a bérlő részére fizetési felszólítás kiküldésére, továbbá amennyiben a bérlő a bérleti jogviszony megszűnése esetén a helyiséget a jelen határozatban foglaltaknak megfelelően nem adja vissza a tulajdonos Önkormányzat birtokába, úgy a helyiség kiürítésére peres, a díjtartozás, valamint járulékai megfizetésére peres, illetve felszámolási eljárás megindítására.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 90 nap

(3 bizottsági tag van jelen, 3 igen, 0 nem, 0 tartózkodás)

**Napirend 6. pont**

Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 257/2017.(X.25.) határozata**

A Bizottság úgy dönt, hogy elfogadásra javasolja a Képviselő-testületnek az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet melléklet szerinti módosítását.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** soron következő képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**257/2017.(X.25.) határozata melléklete**

**Budapest Főváros II. Kerületi Önkormányzat** **Képviselő-testületének …./2017.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
|  | Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.  **1. §**  (1) Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet melléklete lép. |
|  | **2. §**  E rendelet 2017. november 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …./2017.(……) önkormányzati rendelete az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló**

**34/2004.(X.13.) önkormányzati rendeletének módosításáról**

Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el.

**1. §**

(1) Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (a továbbiakban: **R.**) 2. melléklete helyébe a jelen rendelet melléklete lép.

**2. §**

E rendelet 2017. november 1. napján lép hatályba és az azt követő napon törvény erejénél fogva hatályát veszti.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

**ÁLTALÁNOS INDOKOLÁS**

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban: **R.**) módosítása, illetve pontosítása vált szükségessé a KVSZ szerint végrehajtott kötelező szabályozás miatti telekalakítások, telek-határrendezések, továbbá a kötelező önkormányzati feladatok ellátását szolgáló ingatlankör változása miatt.

**RÉSZLETES INDOKOLÁS**

**1. §-hoz:**

Az R. 2. melléklete az Önkormányzat kizárólagos tulajdonában álló forgalomképtelen ingatlanokat tartalmazza.

Az elmúlt időszakban kötelező szabályozás miatti telekalakítás, telekhatár-rendezés folytán új közterületi ingatlan került kialakításra, valamint a Képviselő-testület 144/2017.(V.25) határozatában határozatlan időre szóló, folyamatos bérlőkijelölési jogot biztosított a Budapesti Rendőr-főkapitányság részére, melyre tekintettel az Önkormányzat kizárólagos tulajdonában álló, az R. 2. mellékletében felsorolt forgalomképtelen ingatlanok köre a Budapest II. kerület, belterületi, (54283) helyrajzi számú közterületi ingatlannal, továbbá a Budapest II. kerület, belterületi, 13166/1/A/50 helyrajzi számú, valamint a Budapest II. kerület, belterületi, 13166/5/C/32 helyrajzi számú lakásokkal egészül ki.

Az R. 2. mellékletéből telekalakítás miatt kikerül a Budapest II. kerület, belterületi, (11717/2) helyrajzi számú ingatlan. Az R. 2. mellékletéből törlésre kerülnek a Budapest II. kerület, belterületi, 12863/0/A/21 helyrajzi számú, a Budapest II. kerület, belterületi, 15042/3/A/2 helyrajzi számú, valamint a Budapest II. kerület, belterületi, 13680/0/A/11 helyrajzi számú lakásingatlanok tekintettel arra, hogy a felsorolt lakások nem szolgálják a nemzeti vagyonról szóló 2011. évi CXCVI. törvény 5. § (2) bekezdése alapján közvetlenül kötelező önkormányzati feladatkör (lakásgazdálkodás) ellátását.

**2. §-hoz:**

A hatályba léptető rendelkezést tartalmazza.

**Napirend 7. pont**

A Budapest II. kerület 52213, 52206 és 52207 helyrajzi számú egyesített ingatlanokon közös tulajdon alapítása

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 258/2017.(X.25.) határozata**

A Bizottság úgy dönt, javasolja a Képviselő-testületnek, hogy a Budapest Főváros II Kerületi Önkormányzat a tulajdonát képező, a Budapest II. kerület, 52213 helyrajzi számú, kivett sportpálya megnevezésű, 1048 m2 területű, és a Budapest II. kerület, 52206 helyrajzi számú, kivett általános iskola megnevezésű, 3143 m2 területű ingatlanok, valamint a ……….. …………Pedagógiai Alapítvány a tulajdonában álló, a Budapest II. kerület, 52207 helyrajzi számú, kivett iskola, udvar megnevezésű, 1061 m2 területű ingatlan tekintetében a T-88948 térrajzszámú változási vázrajz szerint történő egyesítésével létrejövő, a Budapest II. kerület, 52206 helyrajzi számú, kivett iskola, udvar, sportpálya megnevezésű, 5252 m2 területű ingatlanon az Önkormányzat 843/1000 és a ……………….. Pedagógiai Alapítvány 157/1000 tulajdoni hányaddal közös tulajdont alapítson, a jogerős – a fentieknek megfelelő – telekalakítási határozat kézhezvételétől számított 8 napon belül az Önkormányzat a közös tulajdont alapító szerződést kössön és hatalmazza fel a Polgármestert a tulajdonviszonyokat rendező, a telekegyesítési határozatnak megfelelő, közös tulajdont létesítő szerződés megkötésére.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(3 bizottsági tag van jelen, 3 igen, 0 nem, 0 tartózkodás)

**Napirend 8. pont**

A Gazdasági és Tulajdonosi Bizottság ügyrendjének elfogadása és a 139/2014.(IV.29.) határozatával elfogadott ügyrendjének hatályon kívül helyezése

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 259/2017.(X.25.) határozata**

A Bizottság úgy dönt, hogy az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 54. § (4) bekezdésében biztosított joga alapján ügyrendjét a jelen határozat melléklete szerint elfogadja és ezzel egyidejűleg a 139/2014.(IV.29.) határozatával elfogadott ügyrendjét hatályon kívül helyezi.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** azonnal

(3 bizottsági tag van jelen, 3 igen, 0 nem, 0 tartózkodás)

**259/2017.(X.25.) határozat melléklete**

**BUDAPEST FŐVÁROS II. KERÜLETI ÖNKORMÁNYZAT GAZDASÁGI ÉS TULAJDONOSI BIZOTTSÁGÁNAK ÜGYRENDJE**

A Budapest Főváros II. Kerületi Önkormányzat Gazdasági és Tulajdonosi Bizottsága – a továbbiakban: **Bizottság** – az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet (a továbbiakban: **SZMSZ**) 54. § (4) bekezdésében biztosított jogával élve, belső működési szabályait, ügyrendjét az alábbiak szerint fogadja el:

**1. § A Bizottság szervezete**

(1) A Bizottság elnökét és tagjait a Képviselő-testület választja meg.

(2) A bizottsági ülést az elnök hívja össze és vezeti, akit akadályoztatása esetén az általa felkért bizottsági tag teljes jogkörrel helyettesít, utólagos beszámolási kötelezettséggel az elnök részére.

(3) Szükség esetén a Bizottság tagjai sorából adott feladatra albizottságot hozhat létre. Az albizottságnak legalább három taggal kell működnie. Az albizottság működésének szabályait és feladatait a Bizottság határozza meg.

(4) A Bizottság rendszeres és eseti feladatainak ellátására munkacsoportot hozhat létre. A munkacsoport tagjai a bizottsági tagok, az állandó és eseti szakértők lehetnek. A munkacsoport vezetője csak bizottsági tag lehet.

**2. § A Bizottság feladat- és hatásköre**

A Bizottság ellátja az SZMSZ-ben, valamint a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 45/2001.(XII.22.) önkormányzati rendeletben rögzített feladat- és hatásköröket, továbbá mindazokat a feladat- és hatásköröket, amelyeket jogszabály a feladat- és hatáskörébe utal.

**3. § Az ülések összehívása**

(1) A bizottsági ülést az elnök 4 nappal az ülés előtt írásbeli meghívó formájában hívja össze az ülés helyszínének, időpontjának és a ***tervezett*** napirendek megjelölésével. A meghívóhoz mellékeli a napirenddel kapcsolatban készített írásbeli előterjesztéseket is. Indokolt esetben lehetőség van az anyag pótkézbesítésére vagy helyszíni kiosztására is. Azon napirendek írásos anyagát, amelyet már korábban kézbesítettek (ideértve a képviselő-testületi anyagokat is), a meghívóval együtt ismételten megküldeni nem kell, de utalni kell arra, hogy mikor küldték meg azokat.

(2) A bizottsági ülésre szóló elektronikus meghívót 4 nappal az ülés előtt a Bizottság működésének ügyviteli feladatait ellátó ***a Vagyonhasznosítási és Ingatlan-nyilvántartási*** ***Osztály*** megküldi:

1. a Bizottság elnökének és tagjainak,
2. polgármesternek,
3. alpolgármesternek,
4. jegyzőnek,
5. napirendek előadóinak,
6. azok részére, akiknek jelenlétét az elnök az egyes napirendi pontok tárgyalásánál szükségesnek tartja.

(3) A helyszínen csak halaszthatatlan döntést igénylő előterjesztések napirendre vételét lehet kezdeményezni.

(4) A Bizottság minden hónapban rendes ülést tart. Szükség esetén azonban rendkívüli ülést is tarthat, amelyre a meghívót legalább 2 nappal***, sürgős esetekben pedig legalább 24 órával*** előtte meg kell küldeni.

(5) Az ülést az elnöknek össze kell hívni

1. a Képviselő-testület ***határozatára***,
2. a bizottsági tagok ***legalább*** egynegyedének ***indítványára***,
3. polgármester (alpolgármester) ***indítványára***.

A bizottsági ülést a Képviselő-testület, valamint a bizottsági tagok ***legalább*** egynegyedének indítványára tizenöt, a polgármester (alpolgármester) indítványára pedig az indítvány kézhezvételétől számított nyolc napon belül kell összehívni.

(6) Rendkívüli ülés összehívására vonatkozó indítványt az elnökhöz kell előterjeszteni.

(7) A bizottsági ülés időpontját, helyszínét és a javasolt napirendi pontokat az ülést megelőzően az önkormányzat honlapján közzé kell tenni.

**4. § A Bizottság üléseinek rendje**

(1) Az ülésen tanácskozási joggal vehet részt:

* polgármester,
* alpolgármester,
* a Képviselő-testület tagja,
* a jegyző, az aljegyző,
* ***a gazdasági igazgató,***
* a Vagyonhasznosítási és Ingatlan-nyilvántartási ***Osztály*** képviselője,
* a kisebbségi önkormányzatok elnökei, ha a bizottság őket érintő kérdést tárgyal,
* a napirenden lévő kérdés által érintett és olyan minőségben meghívott személy, vagy szervezet képviselője,
* a bizottság által meghívott szakértő.

(2) A bizottság ülései – a (3) és (4) bekezdésekben foglaltak kivételével – nyilvánosak.

(3) Zárt ülést kell elrendelni, személyi ügyben, ha a napirendi pont nyilvános tárgyalása személyiségi jogokat sérthet és az érintett személy a nyilvános tárgyalásba nem egyezik bele, valamint önkormányzati hatósági ügy tárgyalásakor.

(4) Zárt ülést lehet elrendelni vagyonnal való rendelkezés esetén, továbbá az Önkormányzat által kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az Önkormányzat vagy az érintett üzleti érdekét sértené.

(5) A zárt ülés megtartásáról a Bizottság minősített szótöbbséggel határoz.

(6) A zárt ülésen – törvény erejénél fogva – Képviselő-testület tagjai, a jegyző, az aljegyző vagy a jegyző által megbízott köztisztviselő, a napirend előadója, a jegyzőkönyv vezetője vesz részt, továbbá akit a Bizottság e célból meghívott. Törvény vagy önkormányzati rendelet előírhatja, mely esetben kötelező az érintett meghívása.

(7) A zárt ülésen történtek tekintetében minden jelenlévőt titoktartási kötelezettség terhel, amire a nem bizottsági, illetve nem képviselő résztvevők figyelmét az ülés vezetője köteles felhívni.

(8) A Bizottságot és más bizottságot vagy a Pesthidegkúti Városrészi Önkormányzatot érintő ügy tárgyalására együttes ülést célszerű tartani az SZMSZ 56. § (6) bekezdésében rögzített eljárásrend szerint.

**5. § Az előterjesztések rendje**

(1) Előterjesztés lehet a Bizottság ülésére:

* rendelet-tervezet,
* határozati javaslat,
* beszámoló, jelentés,
* tájékoztató,
* önálló indítvány.

(2) Előterjesztést tehetnek a Bizottság ülésére:

* polgármester,
* alpolgármester,
* jegyző,
* Bizottság tagjai,
* Bizottság által létrehozott albizottság,
* képviselők,
* jegyző, illetve a polgármester útján (átruházott jogkörében) kijelölt hivatali köztisztviselő,
* Képviselő-testület bizottságai,
* az Önkormányzat gazdasági társaságainak képviselői.

(3) A Bizottság feladat- és hatáskörébe tartozó ügyekben közvetlenül érkezett, bizottsági döntést kezdeményező kérelmeket a Bizottság elnöke terjeszti elő. Szükség esetén az ügyben érintett más bizottság(ok) elnökénél kezdeményez egyeztetést és/vagy együttes bizottsági ülést.

(4) Bármely képviselő javasolhatja a Bizottság elnökének a Bizottság feladatkörébe tartozó kérdés megtárgyalását, amelyet a Bizottság legközelebbi ülése elé kell terjeszteni. A tárgyalásra az indítványozó képviselőt meg kell hívni.

(5) A megfelelően előkészített előterjesztést – ha a Bizottság elnöke külön határidőt nem állapított meg – a soron következő rendes bizottsági ülés elé kell utalni.

(6) A Bizottság napirendjére csak írásbeli előterjesztés kerülhet, kivéve azon ügyeket, amelyek jellege csak szóbeli tájékoztatást igényel.

**6. § Határozatképesség, határozathozatal**

(1) A bizottsági ülés határozatképes, ha a döntéshozatalnál a megválasztott és esküt tett bizottsági tagok több mint a fele jelen van.

(2) A Bizottság a döntéseit – jogszabály eltérő rendelkezése hiányában – egyszerű szótöbbséggel hozza.

(3) A Bizottság döntéseit fő szabályként nyílt szavazással hozza.

Nyílt szavazás esetén a Bizottság név szerint szavaz a bizottsági tagok egynegyedének indítványára, továbbá név szerinti szavazást rendelhet el az SZMSZ-ben meghatározott esetekben.

Titkos szavazást a Bizottság tagjai, az állandó meghívottak, vagy az adott napirendhez meghívottak javasolhatnak. A Bizottság titkos szavazást tart jogszabályban meghatározott esetekben, titkos szavazást tarthat továbbá a 4. § (3) és (4) bekezdéseiben meghatározott ügyekben.

(4) A Bizottság döntéshozatalából kizárható az, akit vagy akinek hozzátartozóját az ügy személyesen érinti (Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv.**) 49. § (1) bekezdés, SZMSZ 60. §). A bizottsági tag köteles bejelenteni a személyes érintettséget. A kizárásról az érintett kezdeményezésére vagy bármely tag javaslatára a Bizottság dönt. A javaslat elfogadásához a tagok több mint a felének igen szavazata szükséges. A kizárt tagot a határozatképesség szempontjából jelenlévőnek kell tekinteni. A fennálló kizáró okot a Bizottság tagja köteles bejelenteni. A kizárásról az elnök esetén a polgármester, bizottsági tag esetén a Bizottság dönt.

(5) A Bizottság határozatképességére és határozathozatalára egyebekben az SZMSZ Képviselő-testületre vonatkozó szabályait kell alkalmazni.

(6) Bármely képviselő kezdeményezheti a Képviselő-testületnél a bizottsági döntés felülvizsgálatát.

(7) A polgármester az SZMSZ 59. § (9) bekezdésében foglaltak szerint felfüggesztheti a Bizottság döntésének végrehajtását, ha az ellentétes a Képviselő-testület határozatával, vagy ha az sérti az Önkormányzat érdekeit. A felfüggesztett döntésről a Képviselő-testület a következő ülésén határoz. Nem kell a Képviselő-testület elé terjeszteni a kérdést, ha a képviselő-testületi ülést megelőzően a Bizottság az érintett kérdést újból megtárgyalhatja, és a felfüggesztésnek helyt adva, korábbi határozatát megváltoztatja.

**7. § Az ülés napirendje, vezetése, előterjesztések rendje**

(1) Az ülést az elnök, akadályoztatása esetén az általa felkért bizottsági tag vezeti.

(2) Az ülés megnyitása után az elnök megállapítja a Bizottság határozatképességét és javaslatot tesz a jegyzőkönyv hitelesítőjének személyére, valamint a napirendre, amelyeket a Bizottság határozathozatal útján fogad el.

(3) Sürgős tárgyalást bármely bizottsági tag, a polgármester, az alpolgármester, a jegyző, a frakcióvezető, a polgármester útján a Polgármesteri Hivatal kijelölt ***osztályai*** indítványozhatnak, mellékelve az előterjesztéshez kapcsolódó írásos anyagot. A sürgős tárgyalásról a Bizottság vita nélkül, egyszerű többséggel dönt. Sürgősségi tárgyalás esetén a döntést a tárgyalás napján meg kell hozni. Ilyenkor egy felszólalás legfeljebb 5 percig tarthat és nem hosszabbítható meg.

(4) A napirendi pontok megtárgyalása előtt aktuális bejelentésekre, tájékoztatásokra kerülhet sor, melynek időtartamát a Bizottság korlátozhatja.

(5) A Bizottság a napirendi pontokat az alábbiak szerint tárgyalja meg:

* Az előterjesztő, az esetleges szóbeli kiegészítés után, a felmerült kérdésekre is válaszol.
* Ezt követően hozzászólások, vita, majd az előterjesztésben szereplő határozati javaslatok szavazása következik.
* A szavazás során először az esetlegesen felmerülő módosító indítványokról kell szavazni.
* A szavazás eredményét (a szavazati arányok feltüntetésével), valamint az elfogadott határozat szövegét az elnök jegyzőkönyvbe mondja.

(6) A napirendek megtárgyalása után az ülést be kell rekeszteni, a jegyzőkönyvet le kell zárni.

**8. § A jegyzőkönyv**

(1) A Bizottság üléséről írásbeli jegyzőkönyvet kell készíteni. A Bizottság üléséről hangfelvétel is készül.

(2) A jegyzőkönyvet és a kivonatolt határozatokat az ülést követő 8 napon belül gépírásos formában el kell készíteni.

A jegyzőkönyv 8 napon belüli elkészítéséért és hitelesítéséért a Vagyonhasznosítási és Ingatlan-nyilvántartási ***Osztály*** vezetője, illetve a Bizottság elnöke felelős.

(3) A bizottsági ülésről készült aláírt jegyzőkönyv egy példányát az üléstől számított 8 napon belül meg kell küldeni a jegyzőnek. A jegyző ***a Vagyonhasznosítási és Ingatlan-nyilvántartási Osztály útján*** 15 napon belül köteles a jegyzőkönyvet megküldeni a Kormányhivatalnak.

(4) A bizottsági ügyintéző az elkészült jegyzőkönyvet törvényességi szempontból ellenőrzi, amennyiben a bizottsági döntést, a döntéshozatal módját, illetve a jegyzőkönyv formáját jogszabálysértőnek tartja, észrevételét írásban jelzi az illetékes ***Osztály***vezető, a Bizottság elnöke és a Jegyző felé.

(5) A ***Vagyonhasznosítási és Ingatlan-nyilvántartási Osztály*** ***vezetője*** köteles gondoskodni arról, hogy a lejárt határidejű bizottsági határozatok végrehajtásáról szóló jelentést a Bizottság elnöke rendszeresen megkapja, annak érdekében, hogy azt a Bizottság elé terjeszthesse.

(6) A jegyzőkönyv tartalmazza:

* a bizottsági ülés helyét, időpontját;
* a megjelent bizottsági tagok nevét;
* a tanácskozási joggal megjelentek nevét,
* a meghívottak nevét, megjelenésük tényét;
* a javasolt, elfogadott és tárgyalt napirendi pontokat;
* az előterjesztéseket;
* az egyes napirendi pontokhoz hozzászólók nevét, részvételük jogcímét, a hozzászólásuk, továbbá az ülésen elhangzottak lényegét;
* a szavazásra feltett döntési javaslat pontos tartalmát;
* a döntéshozatalban résztvevők számát;
* a döntésből kizárt önkormányzati képviselő nevét és a kizárás indokát;
* a jegyző jogszabálysértésre vonatkozó jelzését;
* a szavazás számszerű eredményét;
* a hozott döntéseket;
* határozatképtelenség esetén az ülés félbeszakadásának és újrakezdésének időpontját és
* egyéb, a bizottsági belső szabályzatban rögzítetteket,

(7) A jegyzőkönyvet a Bizottság elnöke ***és*** egy tagja írja alá.

(8) A jegyzőkönyvhöz csatolni kell az előterjesztéseket, a meghívót, a jelenléti ívet.

(9) A jegyzőkönyvből határozati kivonatot kell készíteni azon érintettek részére, akikre tartozik, vagy akikre a határozat feladatot ró.

(10) Zárt ülésről külön jegyzőkönyvet kell készíteni és elkülönítetten kell kezelni.

**9. § A határozat**

(1) A Bizottság döntéseit, állásfoglalásait, javaslatait, indítványait határozati formában hozza.

(2) A határozatokat évente kezdődően arab számmal, folyamatos sorszámozással kell ellátni, törve az ülés időpontjával.

(3) A határozatokról tárgyuk és számuk szerint nyilvántartást kell vezetni. A nyilvántartás vezetéséért a Bizottság adminisztratív munkatársa a felelős.

(4) A határozat tartalmától függően, szükség szerint fel kell tüntetni a teljesítési határidőt és a végrehajtásért felelős nevét.

(5) A határozatokban felelősként a polgármester, a jegyző vagy a Bizottság elnöke jelölhető meg.

(6) Ha a határozat az önkormányzat szervein kívüli más szervet, gazdasági társaságot jelöl meg végrehajtónak, a megbízást a Bizottság elnöke 5 napon belül köteles kiadni a határidő megjelölésével.

**10. § Ügyiratkezelés**

1. A Bizottság üléseiről készült jegyzőkönyveket iktatni kell.

(2) A Bizottság tagjai a bizottsági ügyiratokba, nyilvántartásokba korlátozás nélkül betekinthetnek.

(3) A Bizottság részére érkezett megkeresések megválaszolása az elnök, illetve az általa megbízott személy feladata.

(4) A Bizottság működésének technikai feltételeiről (beleértve az adminisztrációs, leírói, ügyiratkezelői tevékenységet is) a Polgármesteri Hivatal, illetve azon belül a Vagyonhasznosítási és Ingatlan-nyilvántartási ***Osztály*** gondoskodik a mindenkor hatályos ügyiratkezelési szabályzat szerint.

**11. § Megbízások, szerződések és az előzetes egyetértési jog gyakorlása**

A bizottsági határozat(ok), illetve a Bizottság illetékessége feletti értékhatárú ügyletek esetén képviselő-testületi határozat(ok) alapján értékesített, hasznosított vagyontárgyak tekintetében készített szerződés aláírására az Önkormányzat rendeleteiben, illetve az SZMSZ-ben foglalt szabályokat kell alkalmazni.

**12. § Munkaterv**

(1) Az előre látható, elvégzendő feladatok ütemezésére munkatervet lehet készíteni.

(2) Munkatervi javaslatot a Bizottság albizottsága, a bizottsági tagok, a polgármester, az alpolgármester, a jegyző tehetnek. A munkaterv bizottsági ülésre való előterjesztése az elnök feladata.

(3) A munkatervet a Bizottság egyszerű többséggel fogadja el.

**13. § Képviselet**

A Bizottságot harmadik személyek előtt az elnök képviseli. A Bizottság elnökének képviseleti jogkörében tett nyilatkozata a Bizottsággal egyetértésben kialakított véleményt tartalmazhatja.

**14. § Záradék**

***(1) A Bizottság a jelen ügyrendjét a 259/2017.(X.25.) határozatával fogadta el.***

***Az ügyrend 2017. október 25. napjával lép hatályba, és ezzel egyidejűleg a Bizottság 139/2014.(IV.29.) határozatával elfogadott ügyrendje hatályát veszti.***

(2) A Bizottság jelen ügyrendjében nem szabályozott kérdésekben a SZMSZ-ben foglaltakat kell megfelelően alkalmazni.

(3) A Bizottság elnöke az ügyrend ***egy*** példányát az elfogadást követő 8 napon belül a jegyzőnek megküldi.

Budapest, 2017. október 25.

**Őrsi Gergely**

Elnök

**Napirend 9. pont**

Kérelem a 14799/0/A/49 helyrajzi szám alatt nyilvántartott, állami támogatással épült szociális lakás bérbe adására

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

A napirend tárgyalása ***zárt*** ülés keretében történt.

**Napirend 10. pont**

A Budapest II. kerület Lajos u. 18-20. (Bécsi út 17-21.) szám alatti épület üres lakásai bérleti jogának elnyerésére kiírt pályázat elbírálása

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

A napirend tárgyalása ***zárt*** ülés keretében történt.

**Napirend 11. pont**

Kérelem a 13646/0/A/18 hrsz. alatt nyilvántartott lakás bérbe adására

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

A napirend tárgyalása ***zárt*** ülés keretében történt.

**Napirend 12. pont**

Kérelem a 11597/0/A/7 hrsz. alatt nyilvántartott lakás bérbe adására

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

A napirend tárgyalása ***zárt*** ülés keretében történt.

**Napirend 13. pont**

Kérelem a 13674/0/A/56 hrsz. alatt nyilvántartott lakás bérbe adására

Előterjesztő: dr.Láng Orsolya a Vagyonhasznosítási és Ingatlan-nyilvántartási Osztály vezetője

A napirend tárgyalása ***zárt*** ülés keretében történt.

Az ülés befejezésének időpontja: 13.25 órakor.

A jegyzőkönyv gépelve 2017. október 25. napján.

……………………………….

**Őrsi Gergely**

Bizottság elnöke

hitelesítette: ……………………………

**Ernyey László**

……….………………………

**Kuti Anita**

Jegyzőkönyvvezető

|  |
| --- |
| **Kapják:**  Dr. Láng Zsolt polgármester  Jegyzői Titkárság  Budapest Főváros Kormányhivatala |